ಜುಲನ್ ಗೋಸ್ವಾಮಿ

**ಜುಲನ್ ಗೋಸ್ವಾಮಿ**  ಭಾರತೊದ ರಾಷ್ಟ್ರೀಯೊ ಪೊಂಜೊವುಲೆನ ಕ್ರಿಕೆಟ್ ತಂಡೊ, ಬಂಗಾಳೊ ಪೊಂಜೊವುಲೆನ ತಂಡ, ಪೂರ್ವ ವಲಯೊ ಪೊಂಜೊವುಲೆನ ತಂಡ ಬುಕ್ಕೊ ಏಷ್ಯಾ ಪೊಂಜೊವುಲೆನ XI ತಂಡೊಕ್ ಗೊಬ್ಬುನ ಪೂರಾ  ರೌಂಡ್ ಕ್ರಿಕೆಟರ್ ಆದುಲ್ಲೆರ್. ಫೆಬ್ರವರಿ 1, 2009 ದಾನಿ, ವಿಶ್ವ ಕಪ್ ಗಾದ್  ತಂಡೊನು ನಡಪಾರೆ ಇಂಬೆರೆನ್  ನೇಮಿಸಾಂಡ್.
ತಂಡೊದ ಅವಿಭಾಜ್ಯ ಅಂಗವಾಯಿನ, ಜುಲಾನ್ ತನ್ನೊ ಬ್ಯಾಟಿಂಗ್ ಬುಕ್ಕೊ ಬೌಲಿಂಗ್ ಸಾಮರ್ಥ್ಯೊಲೆಗ್ ಪುದರ್ ಪೋತೇರ್.
ಆರ್, ಟೆಸ್ಟ್ ಕ್ರಿಕೆಟ್ಡ್   20ಡ್ದ್  ಕಡಿಮೆ ಬೌಲಿಂಗ್ ಸರಾಸರಿನ್ ಪಡೆದೆರ್. 2006-07 ದ ಸಮಯೊಡು  ಸರಣಿಡ್ ಆರ್  ಇಂಗ್ಲೆಂಡ್ ಡ್  ಸುರುತ ಟೆಸ್ಟ್ ಸರಣಿದ  ಗೆಲುವಿಗ್  ಭಾರತೀಯ ತಂಡೊದ ನಾಯಕತ್ವದೊ ಹೊಣೆ ಹೊರಿಯೆರ್.
ಜುಲನ್, 2007ತ  ಐಸಿಸಿ ಪೊಂಜೊವುಲೆನ ಆಟಗಾರೆರ್ ಪಂದ್  ಪ್ರಶಸ್ತಿನ್  ಗೆಂದಿಯೇರ್. ಆರ್, 2011ಟ್  ಅತ್ಯುತ್ತಮ ಪೊಂಜೊವುಲೆನ ಕ್ರಿಕೆಟ್ಗ್ ಎಮ್.ಎ. ಚಿದಂಬರಂ ಟ್ರೋಫಿನ್  ಪಡೆಯೆರ್. ಆರ್, ಇತ್ತೀಚೆಗ್  ಭಾರತೊದ ಪೊಂಜೊವುಲೆನ ಕ್ರಿಕೆಟ್ ತಂಡೊದ ನಾಯಕಿ
ಆತುಜೆರ್. ಅಯಿತ ಜವಾಬ್ದಾರಿ ಮಿತಾಲಿ ರಾಜ್ ಆರೆನ ಮಾಡಿತ್ತು ಇತ್ತುಂಡು. ಪೊಂಜೊವುಲೆನ ಒಂಜಿ ದಿನೊತ ಕ್ರಿಕೆಟ್ದ ಇತಿಹಾಸೊಡು ಜುಲನ್ ಅತ್ಯದಿಕ ವಿಕೆಟ್ ದೈದಿನಾರ್ ಆದುಲ್ಲೆರ್ (200).
ಕ್ಯಾಥರಿನ್ ಫಿಟ್ಜ್ಪ್ಯಾಟ್ರಿಕ್ ಆರ್ ನಿವೃತ್ತಿ ಆಯಿ ಬುಕ್ಕೊ  ವಿಶ್ವ ಪೊಂಜೊವುಲೆನ ಕ್ರಿಕೆಟ್ ಡ್  ಅತಿ ವೇಗೊದ ಬೌಲರ್ ಆದುಲ್ಲೆರ್.
ಕ್ಯಾಥರಿನ್ ಫಿಟ್ಜ್ಪ್ಯಾಟ್ರಿಕ್ ಆರ್ ನಿವೃತ್ತಿ ಆಯಿ ಬುಕ್ಕೊ  ವಿಶ್ವ ಪೊಂಜೊವುಲೆನ ಕ್ರಿಕೆಟ್ ಡ್  ಅತಿ ವೇಗೊದ ಬೌಲರ್ ಆದುಲ್ಲೆರ್.
ಕ್ಯಾಥರಿನ್ ಫಿಟ್ಜ್ಪ್ಯಾಟ್ರಿಕ್ ಆರ್ ನಿವೃತ್ತಿ ಆಯಿ ಬುಕ್ಕೊ  ವಿಶ್ವ ಪೊಂಜೊವುಲೆನ ಕ್ರಿಕೆಟ್ ಡ್  ಅತಿ ವೇಗೊದ ಬೌಲರ್ ಆದುಲ್ಲೆರ್.
ಫೆಬ್ರವರಿ 2015ಟ್, ದಕ್ಷಿಣ ಆಫ್ರಿಕಾ ವಿರುದ್ಧದ ಪಂದ್ಯೊಡು  2೦೦ ವಿಕೆಟ್ ಲೆನ್ ಪಡೆಯಿನ ಸುರುತ ಬೌಲರ್ ಆದ್ ಉಲ್ಲೆರ್. ದಕ್ಷಿಣ ಆಫ್ರಿಕೊದ ಆರಂಭಿಕ ಲಾರಾ ವೊಲ್ವಾರ್ಡ್ಟ್ ವಿಕೆಟ್ ಪಡೆನಗ, ಈ ಸಾಧನೆ ಮಂತ್ ಇತ್ತೆರ್.

## ಬಾಲ್ಯೊ
ಜುಲಾನ್ ಗೋಸ್ವಾಮಿ ಪಶ್ಚಿಮ ಬಂಗಾಳೊದ ನಾಡಿಯಾ ಜಿಲ್ಲೆಡ್, 25 ನವೆಂಬರ್ 1982ಡ್  ಪುಟ್ಟಿಯೆರ್. ಆರ್  ಪಶ್ಚಿಮ ಬಂಗಾಳೊದ, ನಾಡಿಯೊಡು ಕಿನ್ಯ ಪಟ್ಟಣವಾಯಿನ ಚಕ್ಧಾಹಡ್,ಮಧ್ಯಮವರ್ಗೊದ ಕುಟುಂಬೊಗ್ ಸೇರ್ದೆರ್. ಆರೆಗ್  15 ವರ್ಷ  ಉಪ್ಪುನಗ ಕ್ರಿಕೆಟ್ ಗೊಬ್ಬರೆ ಪ್ರಾರಂಭ ಮಂತೆರ್. ಕ್ರಿಕೆಟ್ ಪ್ರಾರಂಭ ಮನ್ಪುನ  ದುಂಬು, ಆರ್ ಫುಟ್ಬಾಲ್ದ ಅಭಿಮಾನಿ ಆದು ಇತ್ತೆರ್.ಅರೆಗ್, ಕ್ರಿಕೆಟ್ ಆಟೊದ ಅರಿವಾಯಿನಿ, 1992 ದ   ಕ್ರಿಕೆಟ್ ವಿಶ್ವಕಪ್ ಟಿವಿಡ್ ತೂನಗ. ಅಂಚಾ, ಅರೆನ   ಕ್ರಿಕೆಟ್ ಪ್ರೇಮ ಬುಲೆಂಡು. ಆಂಡಾ, ಭಾರತೊದ ಬೆಲೆ, ಪೋಷಕ ಜುಲಾನ ಅರೆನ  ಪೊಪ್ಪ ಅಮ್ಮ ಕ್ರಿಕೆಟ್ ದ ಬದಲು ಅಧ್ಯಯೊನದ ಬಗ್ಗೆ ಗಮನ ಕೊರ್ರೆ ಪನೊಂದು ಇತ್ತೆರ್. ಆಂಡಾ ಜುಲಾನ್ ಕ್ರಿಕೆಟ್ ನ್ ಉಂತಾಯಿಜೆರ್. ಕ್ರಿಕೆಟ್ದ ಮಿತ್ತು  ಅರೆನ  ಮೋಕೆ ಮಸ್ತ್ ಜಾಸ್ತಿ  ಆಂಡ್ ಪಂದ್ ಅಕಲೆಗ್ ಗೊತ್ತಾನಗ ಅಕುಲು ಅರೆನ್, ಕ್ರಿಕೆಟ್ ತರಬೇತಿಗಾದ್ ಕೆಲವು ಕ್ರಮೊಲೆನ್ ತೆತ್ತೊಂಡೆರ್. ಆ ಸಮಯೊಡು ಅರೆನ ಅಪ್ಪೆ ಇಲ್ಲಡ್ ಒವ್ವೆ  ಕ್ರಿಕೆಟ್ ಸೌಲಭ್ಯಲೆನ್ ಹೊಂದುದುಜೆರ್, ಅಂಚಾ ಆರ್  ಕೊಲ್ಕತ್ತಾಗ್ ಪೋಯೆರ್. ಅರೆನ  ಶಿಕ್ಷಣೊ ಬುಕ್ಕೊ ಕ್ರಿಕೆಟ್ ರಡ್ಡೆತಲ ವೇಳಾಪಟ್ಟಿ ಮಂತುದು, ಬಾರೀ ಭಂಗೊಡು ತನ್ನ ಕಠಿಣ ಕೆಲಸೊನುಲ ಅಯಿತೊಟ್ಟು ಕ್ರಿಕೆಟ್ ತರಭೇತಿಲಾ ಮುಂದುವರಿಸಾಯೆರ್.

## ವೃತ್ತಿ ಜೀವನೊ
ತನ್ನ ಕಿನ್ಯ ಪ್ರಾಯೊಡ್ದುಲಾ ಆರ್ ಕ್ರಿಕೆಟ್ ಗಾದ್ ಮಸ್ತ್ ಕಷ್ಟ ಬತ್ತುದು ಕೆಲಸ ಮಂತೆರ್. ಕೋಲ್ಕತೊಡು ಆರ್ ಅರೆನ ಕ್ರಿಕೆಟ್ ತರಬೇತಿ ಪಡೆಯೆರ್. ಶೀಘ್ರೊಡೇ ಆರ್ ಬಂಗಾಳೊ ಕ್ರಿಕೆಟ್ ತಂಡೊಡು ಪ್ರವೇಶೊ ಮಂತೆರ್. ಅರೆನ 19ನೇ ವರ್ಷೊಡೇ, ಚೆನ್ನೈಡ್ ಇಂಗ್ಲೆಂಡ್ದ  ವಿರೋಧ ಒಂಜಿ ದಿನೊತ ಅಂತಾರಾಷ್ಟ್ರೀಯ ಪಂದ್ಯೊ ಒಂಜೇಟ್ ಆರ್  ಭಾರತೊ ದೇಶೊನು  ಪ್ರತಿನಿದಿಸಾಯೇರ್. ಆರ್ ಅಂತರರಾಷ್ಟ್ರೀಯೊ ಟೆಸ್ಟ್ ಪಂದ್ಯಗ್ ಪಾದಾರ್ಪಣೆ ಮಂದಿನಿ 2002,  ಜನವರಿ 14 ಟ್ ಇಂಗ್ಲೆಂಡ್ದ  ವಿರುದ್ಧ ಲಕ್ನೋಡ್ ನಡೆತುಂಡು ಬುಕ್ಕೊ ಅರೆನ  ಟ್ವೆಂಟಿ -20 ಪಾದರ್ಪಣ ಪಂದ್ಯ 2006ಟ್  ಡರ್ಬಿಡ್  ನಡೆತುಂಡು.2006,-2007ಟ್ ಕ್ರೀಡಾಋತುಡು, ಗೋಸ್ವಾಮಿ ಮಿಥಾಲಿ ರಾಜ್ ನ ಒಟ್ಟುಗು ಭಾರತದ ಪೊಂಜೋವುಲೆನ ಕ್ರಿಕೆಟ್ ತಂಡೊನು ದುಂಬು ಕಂತುದು, ಇಂಗ್ಲೆಂಡ್ದ  ವಿರುದ್ದ ಸುರುತ ಟೆಸ್ಟ್ ಸರಣಿ ಗೆಂದಿಯೆರ್.2007ಟ್  ಭಾರತೊಡು  ನಡೆಯಿನ, ಆಫ್ರೋ ಏಷ್ಯಾನ್ ಪಂದ್ಯಾವಳಿಡ್  ಏಷ್ಯಾ ತಂಡೊಡು  ಜುಲಾನ್ ಒರ್ತಿ ಆದು ಇತ್ತೆರ್. "ಐಸಿಸಿ ಪೊಂಜೋವುಲೆನ ಕ್ರಿಕೆಟರ್ ಆಫ್ ದಿ ಇಯರ್" ಪ್ರಶಸ್ತಿ ಲಾ ಮೆರೆನ ಪಾಲಾತುಂಡು.2008 ಟ್  ಆರ್, ಮಿಥಾಲಿ ರಾಜ್ ಅರೆಡ್ದ್ ನಾಯಕತ್ವೊನು  ವಹಿಸಾಯೆರ್ ಬುಕ್ಕೊ 2011 ಮುಟ್ಟ ಆ  ನಾಯಕತ್ವೊನು ಮುಂದುಸಾಯೆರ್. 2008ಟ್, ಆರ್ ಏಷ್ಯಾ ಕಪ್ ಡ್, ಒಂಜಿ ದಿನೊತ  ಪಂದ್ಯೊಡು 100   ವಿಕೆಟ್ ಲೆನ್ ಪಡೆಯಿನ  ನಾಲನೇ ತ ಪೊಂಜೋವು  ಪನ್ಪಿನ  ಪ್ರಶಂಸೆಗ್  ಪಾತ್ರರಾತೆರ್. ಆರ್  25  ಒಂಜಿ ದಿನ ಪಂದ್ಯೊಡು  ಭಾರತೊನು ದುಂಬು ಕೊಂಡೆರ್. 2010ಟ್ ಆರ್  "ಅರ್ಜುನ ಪ್ರಶಸ್ತಿನ್ " ಪಡೆಯೆರ್ ಬುಕ್ಕೊ 2012 ಟ್ 2012ಟ್  ಡಯಾನಾ ಎಡ್ಲ್ಜಿ ಅರೆನ ಬುಕ್ಕೊ  "ಪದ್ಮಶ್ರೀ ಪ್ರಶಸ್ತಿ" ಸ್ವೀಕರಿಸಿನ ರಡ್ಡನೇ ಭಾರತೊದ ಪೊಂಜೋವು  ಕ್ರಿಕೆಟಿಗರಾಯೆರ್.ಆರ್ 10 ಟೆಸ್ಟ್ ಪಂದ್ಯೊಡು 40 ವಿಕೆಟ್ ಲೆನ್  ಪಡೆದೆರ್. ಒಟ್ಟು 223 ಪಂದ್ಯೊಲೆಡ್  ಆರ್ 271  ಅಂತಾರಾಷ್ಟ್ರೀಯಯಯೊ  ವಿಕೆಟ್ ಲೆನ್  ದೇಯಿದೆರ್ ಬುಕ್ಕೊ  ಮೂಜಿ  ಅರ್ದ ಶತಕದೊ ಒಟ್ಟುಗು 1593   ರನ್ ಲೆನ್  ಗಳಿಸಾದೆರ್. ಆಸ್ಟ್ರೇಲಿಯೊದ, ಕ್ಯಾಥರಿನ್ ಫಿಟ್ಜ್ಪ್ಯಾಟ್ರಿಕ್ನ 180 ಒಂಜಿ ದಿನೊತ  ವಿಕೆಟ್ಲೆನ  ದಾಖಲೆನ್  ದಾಟುದು, ಮೇರ್  ಜಾಸ್ತಿ  ವಿಕೆಟ್ ದೆತ್ತೊಂದೆರ್. ಆರ್ 60, ಟಿ-20 ಅಂತರರಾಷ್ಟ್ರೀಯೊ ಪಂದ್ಯೊಲೆಡ್ 50  ವಿಕೆಟ್ ಲೆನ್  ದೆತ್ತೊಂದೆರ್.2017 ಟ್ ಪೊಂಜೋವುಲೆನ  ಕ್ರಿಕೆಟ್ ವಿಶ್ವಕಪ್ ಫೈನಲ್ ತಲುಪಿನ ಭಾರತೊದ  ತಂಡೊಡು  ಗೋಸ್ವಾಮಿ ಭಾಗಿ ಆತೇರ್.
ಆರ್ ಭಾರತೊದ ಪೊಂಜೊವುಲೆನ ರಾಷ್ಟ್ರೀಯ ಕ್ರಿಕೆಟ್ ತಂಡೊದ ಬೌಲಿಂಗ್ ಸಲಹೆಗಾರರಾದ್  ನೇಮಕ ಆಯೇರ್. ಆರ್ ಆಟಗಾರ-ತರಬೇತುದಾರರಾದ್  ಕೆಲಸ ನಿರ್ವಹಣೆ ಮಂದೆರ್.

## ಪ್ರಶಸ್ತಿಲು, ಗೌರವೊಲು
* 2007 - ವರ್ಷೊದ ಐಸಿಸಿ ಮಹಿಳಾ ಕ್ರಿಕೆಟರ್
* ಭಾರತೊದ ಪೊಂಜೋವುಲೆನ ಕ್ರಿಕೆಟ್ ತಂಡೊದ ನಾಯಕಿ (2008–2011)-ವೇಗೊದ ಬೌಲರ್
* 2010 - ಅರ್ಜುನ ಪ್ರಶಸ್ತಿ
*  2012 - ಪದ್ಮ ಶ್ರೀ ಪ್ರಶಸ್ತಿ
*  ಮಸ್ತ್ ಜಾಸ್ತಿ  ಅಂತಾರಾಷ್ಟ್ರೀಯ ವಿಕೆಟ್ ಪಡೆಯಿನ ಭಾರತೊದ ಆಟಗಾರ್ತಿ

## ಉಲ್ಲೇಕೊ

ವರ್ಗೊ:ಪೊಂಜೊವುಲು